open-index/open-wikipedia-markdown huggingface dataset:
Jang Hjon-sok

**Jang Hjon-sok** (, hanča: 梁玄錫, ; * 2. december 1969, Soul, Kórejská republika) je juhokórejský hudobný magnát, hudobník a producent. V 90. rokoch sa preslávil ako člen skupiny Seo Taiji and Boys. Keď sa skupina rozpadla, stal sa zakladateľom a výkonným riaditeľom nahrávacej spoločnosti YG Entertainment, ktorá v Kórejskej republike patrí medzi tie najväčšie.

## 19921996: Seo Taiji & Boys

Skupina Seo Taiji & Boys vznikla v roku 1991 a jej členmi boli So Tchä-dži, I Ču-no a Jang Hjon-sok. Ich slávny singel „Nan arajo“ (; ) ovplyvnil kórejskú hudobnú scénu vo veľkej miere. Kritika sa na nich valila za rôzne albumy, no najviac kvôli piesni „Sidäjugam“ (; ), ktorú kórejská etická komisia pre umenie a kultúru takmer zakázala z dôvodu textu nevhodného pre mládež. Nesúhlas fanúšikov bol obrovský a čiastočne mohol za to, že v júli 1996 bol zákon o predbežnej cenzúre zrušený. Seo Taiji & Boys sa v roku 1996 rozpadli a členovia začali so sólovými aktivitami.

## 1998súčasnosť: YG Entertainment

V roku 1998 založil Jang Hjon-sok YG Entertainment a vydal svoj prvý sólový album obsahujúci aj pieseň, ktorú zložil So Tchä-dži. Od rozpadu Seo Taiji & Boys to bola ich prvá hudobná spolupráca. Jang priniesol so svojou spoločnosťou veľmi úspešných interpretov, hlavne Jinusean, 1TYM, Se7en, Big Bang a 2NE1. Neskôr sa do YG pridali Tablo, Epik High a PSY. Od roku 2012 prišli do spoločnosti postupne aj Lee Hi, Akdong Musician, Winner, iKON, BLACKPINK, Zion.T a Sechs Kies.

## Osobný život
V marci 2010 Jang vyhlásil, že už 9 rokov chodí s bývalou členkou skupiny Swi.T, I Un-džu, ktorá je od neho o 12 rokov mladšia. 5. augusta 2010 I Un-džu porodila ich prvú dcéru menom Jang Ju-džin. V apríli 2012 Jang počas súťaže K-pop Star povedal, že sa páru narodilo druhé dieťa, syn Jang Sung-hjon. I Un-džu je mladšou sestrou I Čä-džina, člena skupiny Sechs Kies.

## Diskografia
### Albumy
* *Yang Hyun Suk* (1998)

## Filmografia
### Televízne programy

## Referencie

## Externé odkazy
* Oficiálna webová stránka 

## Zdroj

Kategória:Hudobní producenti Kórejskej republiky
Kategória:Reperi Kórejskej republiky
Kategória:Speváci Kórejskej republiky
Rudolf Weber

**Rudolf Weber** (* 15. október 1843, Poprad† 10. február 1915, Budapešť) bol slovenský publicista, editor a učiteľ.

Narodil sa v rodine Jána Samuela Webera a jeho manželky Jany. Študoval na gymnáziu v Pešti a v Prešove, kde absolvoval aj evanjelickú teológiu, štúdiá skončil na univerzite v Berlíne a v Paríži. Pred odchodom do zahraničia pôsobil ako vychovávateľ baróna a neskôr známeho maliara Ladislava Medňanského v Strážkach. Po návrate pôsobil ako profesor evanjelického gymnázia v Budapešti. Jeho brat bol Samuel Weber.

Venoval sa zbieraniu, skúmaniu a vydávaniu ľudového folklóru a literárnych textov písaných v spišskom nemeckom nárečí, v ktorom tvoril a uverejňoval aj vlastné básne, najmä v *Szepesi Hirmök* a v *Zipser Boten*. Bol editorom starých textov o spišskom regióne, najmä prác J. Buchholtza a S. Augustíniho. Publikoval fejtóny, recenzie, články a odborné príspevky v periodikách *Kaschauer Zeitung*, *Magyar Tanügy*, *[[Karpathen Post]]* a i.

## Dielo
* Deutsche Dichtungen für Schule und Haus, 1878
* Geothe Hermann und Dorothea, 1880, 
* (spoluautor J. Loisch) Zëpserscher Liederbronn : Gedichte in Zipser Mundart, 1896
* Topographische Beschreibung des Flusses Poprad, 1900
* Gedenkrede auf Georg Buchholtz exulirten evang. Pfarrer ..., 1901
* Hopgarten, 1911
* ai.

## Dielo v elektronickej podobe
* LOISCH, J., WEBER, R. ''Zëpserscher Liederbronn : Gedichte in Zipser Mundart von ...'' Kesmark: Zipser Heimat, 1938. 240 s. - dostupné v Digitálnej knižnici UKB

## Zdroj
* WEBER, Rudolf. In: 

## Externé odkazy
* Záznam o narodení a krste v matrike - indexovaný záznam číslo 22; pokrstený ako Károly Rudolf Wéber

Kategória:Slovenskí publicisti
Kategória:Osobnosti z Popradu
Kategória:Slovenskí pedagógovia
Kategória:Osobnosti Evanjelického kolégia v Prešove
Kategória:Pochovaní na cintoríne Kerepesi
Ján Loisch

**Ján Loisch** (* 23. november 1878, Veľký Slavkov† 1945) bol slovenský kultúrny historik.

Študoval nemecký a maďarský jazyk a filozofiu v Kluži, kde získal profesorský diplom. Od roku 1903 bol profesorom evanjelického gymnázia v Budapešti, neskôr na Spiši. Ján Loisch bol spišský regionalista, autor literárnohistorických a biografických portrétov spišských básnikov (Rudolf Weber a i.). Zostavil zborník o Spiši a publikoval v spišských regionálnych časopisoch (Karpathen Post) a vydal mapu Spiša.

## Dielo
* Rudolf Weber - ein zipser Volksdichter, 1925
* Karte der Zips, 1939
* A Szepesség, 1926
* ai.

## Dielo v elektronickej podobe
* WEBER, R., LOISCH, J. ''Zëpserscher Liederbronn : Gedichte in Zipser Mundart von ...'' Kesmark: Zipser Heimat, 1938. 240 s. - dostupné v Digitálnej knižnici UKB

## Zdroj
* LISCH, Ján. In: 

Kategória:Slovenskí historici
Kategória:Slovenskí publicisti
Kategória:Osobnosti z Veľkého Slavkova
Kategória:Narodenia v 1878
Kategória:Narodenia 23. novembra
Kategória:Úmrtia v 1945
Eugen Holly

**Eugen Holly** (pseud. *Egon Erich Stampf*; * 9. máj 1896, Stupava† po roku 1940) bol spisovateľ nemeckej národnosti na Slovensku a redaktor novín.

Pochádzal z maďarsko-slovenskej rodiny, bol ženatý a mal 4 deti.

## Kariéra
Študoval na gymnáziu v Bratislave, počas prvej svetovej vojny študoval v Berlíne na technickej univerzite. Po návrate na Slovensko po vojne od roku 1919 bol redaktorom *[[Volksstimme (ČSR)|Volkstimme]]*, týždenníka *Korzó*, od roku 1925 bol redaktorom *[[Grenzbote]]* a neskôr aj ich zodpovedným redaktorom.

Spočiatku sa orientoval na nemecké robotnícke hnutie v Bratislave a zaujímal protičeskoslovenské postoje. V druhej polovici 20-ych rokov bol korešpondentom zahraničných, najmä rakúskych novín. Bol to bilingválny bratislavský žurnalista a vynikol ako fejtonista. Po Viedenskej arbitráži sa ako redaktor novín angažoval v intenciách maďarského iredentizmu. Emigroval do Maďarska.

## Dielo
Je autorom 2 románov, 2 básnických zbierok, cestopisu, noviel, 3 veselohier, historických drám a dvoch filmových scenárov.

* Die Insel der Lüge, 1923
* Im Lande der Kabbalisten, der Religionskämpfe und Hunger, 1927
* Seine Eminenz
* a i.

## Dielo v elektronickej podobe
* ''Die Insel der Lüge''. Pressburg: Grenzbote-Verlag, [1923]. 136 s.  - dostupné v Digitálnej knižnici UKB

## Zdroj
* HOLLY, Eugen. In: 

Kategória:Osobnosti zo Stupavy
Kategória:Slovenskí spisovatelia
Kategória:Slovenské osobnosti nemeckého pôvodu
Kategória:Narodenia v 1896
Kategória:Narodenia 9. mája
Kategória:Osoby s neistým dátumom úmrtia
Nokia 3310 (2017)

náhľad|Nokia 3310 (2017)
**Nokia 3310** je telefón vyrábaný spoločnosťou HMD Global a predstavuje reinkarnáciu originálneho modelu z roku 2000.

Je to dvojpásmový telefón, pracujúci v sieti GSM na frekvenciách 900 a 1800 Mhz. Disponuje 2,4 palcovým farebným LCD displejom s rozlíšením 240 x 320 pixlov, 2 MPx fotoaparátom s LED bleskom a 3,5 mm jackom. Interná pamäť s veľkosťou 16 MB je rozšíriteľná pamäťovými kartami MicroSD do veľkosti 32 GB a napájanie zabezpečuje lítium-iónová batéria s kapacitou 1200 mAh. Medzi ostatné funkcie patria Bluetooth, FM rádio, hra Snake, port micro USB, prehliadač Opera Mini a organizačné funkcie ako stopky, budík a časovač.

## Hodnotenia
Web TechRadar hodnotil telefón 3 z 5 hviezdičiek, kde vyzdvihoval najmä relatívne nízku cenu alebo výdrž batérie. Negatívne hodnotil fotoaparát so slabým rozlíšením, alebo pomalé internetové pripojenie cez 2,5G sieť.

## Referencie

Kategória:Mobilné telefóny Nokia
Základná škola (Bratislava, Pri kríži 11)

**Základná škola Pri kríži** sa nachádza v Bratislave, v mestskej časti Dúbravka.

## Poloha
Nachádza sa na periférii Dúbravky, na ulici Pri kríži. Vchod je situovaný z juhu budovy, z Ožvoldíkovej ulice. Dobrá dopravná vybavenosť – autobusová, električková umožňuje príchod žiakom aj z iných mestských častí.

## História
Základná škola Krajňákova vznikla v školskom roku 1975/1976, v roku 1976 ako elokované pracovisko ZŠ Pekníkova, ktorá bola plne kapacitne vyťažená. Vtedajšou riaditeľkou ZŠ Pekníkova bola pani Eva Považanová. V roku 1976 sa tam vyučovalo 10 tried 1. a 2. triedy. V školskom roku 1976/1977, keď bola budova dokončená a doskrášľovaná, riaditeľkou bola pani Mária Holecová a škola fungovala ako plnoorganizovaná. Neskôr za riaditeľku zvolili pani Annu Šimovú. V roku 1990 sa konali prvé demokratické voľby a riaditeľkou sa stala pani Zuzana Ivanová, ktorá školu viedla jedno volebné obdobie. V tomto období vznikla školská rada a ulica sa premenovala na Pri kríži. 1. septembra 1996 už bola riaditeľkou pani Mgr. Magdaléna Bugáňova. Za jej velenia škola prešla pod právnu subjektivitu a zapojila sa do projektu Infovek alebo Zdravá škola. V roku 2005 odstúpila a riaditeľkou sa stala súčasná pani riaditeľka, Mgr. Ivana Mikšíková, ktorá na škole pôsobí od roku 1995.

## Súčasnosť
V súčasnosti má škola 27 tried a vyučuje 40-členný pedagogický kolektív, vrátane vychovávateliek. Okrem toho má škola školskú knižnicu, fyzikálno-chemické laboratórium, telocovične a posilňovňu a učebne informatiky. Škola je organizátorom súťaže Dúbravka moja a zúčastňuje sa rôznych súťaží. Okrem toho, podniká akcie, zájazdy a iné.

## Externé odkazy a zdroj
*Oficiálna stránka –  prikrizi.sk

Kategória:Základné školy v Bratislave
Kategória:Dúbravka (Bratislava)
Koinos

**Koinos** () môže byť:
* macedónsky kráľ v 8. stor. pred Kr., pozri Koinos (kráľ)
* macedónsky stratég v 4. stor. pred. Kr., pozri Koinos (stratég) 
* satrapa Sús za Alexandra Veľkého, pozri Koinos (satrapa) 
* grécky umelecký rytec v 2. stor. pred Kr., pozri Koinos (rytec)
* starogrécky maliar, pozri Koinos (maliar)
Karibský pohár v hádzanej 2017

**Karibský pohár v hádzanej 2017** bol v poradí 2. turnaj karibského pohára v hádzanej, ktorý organizuje Stredoamerická a karibská hádzanárska konfederácia (CCCB). Konal sa v Cartagene, v Kolumbii v dňoch od 24.29. októbra 2017, za účasti 6 mužských a 6 ženských tímov. V mužskej kategórii sa malo pôvodne predstaviť aj družstvo Trinidadu a Tobaga. Záujem o organizáciu tohoto turnaja prejavilo aj Mexiko. Zápasy sa odohrali v aréne *Coliseo Combate*. V mužskej kategórii zvíťazilo  a v ženskej . 

Turnaj slúžil prednostne ako kvalifikácia stredoamerických družstiev na Stredoamerické a karibské hry 2018, ktoré hostí kolumbijské mesto Barranquilla. Kvalifikovali sa na ne 4 najlepšie družstvá z oboch kategórií.

## Účastníci

;Muži

;Ženy

## Výsledky
### Muži
#### Základná skupina

})
|align=left| ***'
|
| [ správa]
|-
|align=right| ***'
|***'
|<small>()</small>
|align=left| 
|
| [https://www.balonmanocolombia.com/wp-content/uploads/2017/10/CUB-VS-PUR-M.jpeg správa] 
|}

})</small>
|align=left| 
|
| [ správa]
|-
|align=right| ***'
|***'
|<small>()</small>
|align=left| 
|
| [ správa]
|-
|align=right| 
|***'
|()
|align=left| ***'
|
| [ správa]
|}



==== Play-off ====
===== Stretnutie o 5. miesto =====


===== Stretnutie o 3. miesto =====


===== Finále =====

----

=== Ženy ===
==== Základná skupina ====




})</small>
|align=left| 
|
| [ správa]
|-
|align=right| 
|***'
|()
|align=left| 
|
| [ správa]
|-
|align=right| ***'
|***'
|()
|align=left| 
|
| info
|}

#### Play-off
##### Stretnutie o 5. miesto

##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Externé odkazy
* Oficiálna stránka Kolumbijskej hádzanárskej federácie  
* Oficiálna stránka Stredoamerickej a karibskej hádzanárskej konfederácie  

## Zdroj
* Karibský pohár 2017 na stránke Kolumbijskej hádzanárskej federácie 

Kategória:Hádzaná v 2017
Kategória:Karibský pohár v hádzanej
Hádzaná
Koruna (seriál)

***Koruna*** (orig. *The Crown*) je životopisný dramatický televízny seriál o Alžbete II., kráľovnej Spojeného kráľovstva. Prvá séria bola vydaná 4. novembra 2016 na Netflixe. Druhá séria bola vydaná 8. decembra 2017. Posledná, šiesta séria bola rozdelená do dvoch častí, pričom druhá časť bola vydaná 14. decembra 2023.

## Dej
*Koruna* sleduje život Kráľovnej Alžbety II. od jej svadby v roku 1947 dodnes. Prvá séria pokrýva udalosti do roku 1955. Druhá séria má pokrývať udalosti od Suezskej krízy v roku 1956 do rezignácie predsedu vlády Harolda Macmillana po škandále Profumo v roku 1963. Tretia séria bude zahŕňať päť ročnú aféru princeznej Margaréty s baronetom Roddym Llewellynom.

## Obsadenie

### Hlavné postavy
* Claire Foy ako Princezná Alžbeta a neskôr Kráľovná Alžbeta II.
* Matt Smith ako Philip, vojvoda z Edinburghu
* Vanessa Kirby ako Princezná Margaréta
* Eileen Atkins ako Kráľovná Mária
* Victoria Hamilton ako Kráľovná Alžbeta a neskôr Alžbeta, kráľovná matka
* Alex Jennings ako Eduard, vojvoda z Windsoru
* Lia Williams ako Wallis Simpsonová, vojvodkyňa z Windsoru
* Jeremy Northam ako Anthony Eden
* Ben Miles ako Peter Townsend
* Greg Wise ako Louis Mountbatten, 1. gróf Mountbatten z Barmy
* Jared Harris ako Kráľ Juraj VI.
* Stephen Dillane ako Graham Sutherland
* John Lithgow ako Winston Churchill

## Série a časti

### 1. séria (2016)

### 2. séria (2017)

### 3. séria (2019)

### 4. séria (2020)

### 5. séria (2022)

### 6. séria (2023)

## Referencie

Kategória:Britské televízne seriály
Kategória:Televízne seriály USA
Kategória:Historické televízne seriály
Kategória:Televízne seriály z roku 2016
Kategória:Televízne seriály Netflix
Kategória:Alžbeta II.
Bibliografická databáza

**Bibliografická databáza** je databáza, ktorej základ tvoria bibliografické záznamy. Predstavuje organizovanú digitálnu zbierku odkazov na publikovanú literatúru slúžiacu primárne na vyhľadávanie bibliografických informácií. Môže zahŕňať články vo vedeckých časopisoch, príspevky alebo abstrakty v konferenčných zborníkoch, úradných a verejných publikácií, patentov, kníh atď. Bibliografické databázy môžu byť k dispozícii online alebo na dátových nosičoch (napr. DVD). Na rozdiel od bežných bibliografických katalógov knižníc ponúkajú aj analytické nástroje a možnosti vyhľadávania v indexovaných informáciách napr. v abstraktoch, názvoch, autoroch alebo kľúčových slovách.

Bibliografická databáza môže mať všeobecnú pôsobnosť alebo pokrývať konkrétnu akademickú disciplínu, ako je počítačová veda, fyzika či chémia. Značný počet bibliografických databáz je stále proprietárny - prevádzkovaný súkromnými spoločnosťami, dostupný pod licenciou od poskytovateľov alebo priamo z indexových a abstrakčných služieb, ktoré ich vytvárajú. Takými sú napríklad najväčšia bibliografická databáza Scopus (spoločnosti Elsevier) alebo databáza Web of Science (spoločnosť Thomson Reuters).

Mnohé bibliografické databázy sa vyvinuli do digitálnych knižníc a poskytujú plnotextový prístup k indexovanému obsahu. Ostatné konvergujú s ne-bibliografickými vedeckými databázami, aby vytvorili komplexnejšie systémy disciplinárnych vyhľadávačov, ako napríklad Chemical Abstracts alebo Entrez.

## Referencie

Kategória:Bibliografické databázy
Kategória:Informačná veda
Brehárik ploskozobý

**Brehárik ploskozobý** (iné názvy: **pobrežník ploskozobý, pobrežník tľapkavozobý**; ) je druh vtáka z čeľade slukovité (*Scolopacidae*). Hniezdi nesúvisle v celej palearktickej oblasti v močaristých oblastiach s vodnými plochami a s bahnitým brehom.  Podľa Medzinárodnej únie na ochranu prírody a prírodných zdrojov brehárik ploskozobý patrí medzi najmenej ohrozené druhy, trend celkovej populácie je klesajúci, stavy v Európe nie sú známe.

## Rod
Zaraďuje sa buď do rodu pobrežník (*Calidris*) alebo do monotypického rodu **brehárik** (*Limicola*) . Podľa  jednej štúdie je presnejšie príbuzný s druhom bojovník bahenný/pobrežník bojovný (*Calidris pugnax* alebo *Philomachus pugnax*). Druh bojovník bahenný sa niekedy zaraďuje do monotypického rodu bojovník (*Philomachus*), čiže brehárik ploskozobý by sa dal v tomto zmysle zaradiť aj do rodu bojovník. 

## Výskyt a stav na Slovensku
Na Slovensku je to vzácny migrant zistený najmä na bahnitých brehoch sústavy rybníkov medzi Senným a Iňačovcami. Jarná migrácia je málo nápadná, tiahnu jednotlivo alebo v malých kŕdlikoch najviac 7 jedincov v druhej polovici mája a začiatkom júna. Jesenná migrácia je nápadnejšia, prebieha v mesiacoch august a september. Okrem východného Slovenska bol zaznamenaný na priehrade Liptovská Mara, na Oravskej priehrade, na Trnavských rybníkoch a v období 20 ročného mapovania bol zistený na rieke Dunaj len raz.

Ekosozologický status v roku 1995 *Im* - nezaradený migrant, resp. nehniezdič. Európsky ochranársky status *SPEC3* - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia *V* - zraniteľný druh.

## Ochrana
Je zákonom chránený, spoločenská hodnota je 1000 €  (Vyhláška MŽP č. 170/2021).
Druh je zaradený do Bernského dohovoru (Príloha II)
.

## Galéria

Limicola falcinellus 1.jpg|Nominátna forma
Limicola falcinellus P4233431.jpg|Východný poddruh *C. falcinellus sibirica*
Limicola falcinellus MWNH 0154.JPG|Vajíčka


## Referencie


## Iné projekty

## Externé odkazy
 
* 

Kategória:Slukovité
Kategória:Najmenej ohrozené druhy
Kategória:Vtáky na Slovensku
Bojovník

**Bojovník** môže byť:
*osoba, ktorá bojuje, pozri pod boj
*v zoológii: v niektorých systémoch rod vtákov (lat. Philomachus) zahŕňajúci obyčajne len druh bojovník bahenný , pozri bojovník bahenný
*slovenský dvojtýždenník antifašistov , pozri Bojovník (dvojtýždenník)
*francúzsky film Alaina Delona, pozri ''Bojovník'' (film z roku 1983)

## Referencie
Sloboda a priama demokracia (SPD)

**Sloboda a priama demokracia – Tomio Okamura (SPD)** (; starší názov: *Sloboda a priama demokracia* – čes. Svoboda a přímá demokracie), skrátene **SPD**, je české politické hnutie, založené v prvej polovici roku 2015 poslancami Tomiom Okamurom a Radimom Fialom, ktorí odišli po roztržke v poslaneckom klube z hnutia Úsvit priamej demokracie. Hnutie samo seba označuje za vlastenecké, v programe presadzuje priamu demokraciu, obmedzenie imigrácie, odvolateľnosť politikov a vypísanie referenda o vystúpení z EÚ. V zahraničí má SPD podporu napríklad predsedníčky francúzskeho Národného frontu, Marine Le Penovej.

## Vznik
Hnutie Sloboda a priama demokracia vzniklo v dôsledku niekoľkomesačnej krízy v predchádzajúcom pôsobisku oboch zakladateľov – z hnutia Úsvit, ktorého vedenie prevzal poslanec Marek Černoch. Obe znepriatelené strany sa vinili z údajného kradnutia peňazí z hnutia, Tomio Okamura svojich oponentov označoval za pučistov, väčšina Úsvitu sa však postavila proti nemu. Okamura s Radimom Fialom, ktorých v marci 2015 zvyšok hnutia zo svojich radov vylúčil, založili vlastné hnutie a v máji požiadali o registráciu Slobody a priamej demokracie na ministerstve vnútra. V prípravnom výbore okrem tejto dvojice figuroval ešte Jaroslav Staník. Dňa 16. júna 2015 uviedli, že hnutie bolo registrované a začalo nábor členov. Tomio Okamura v tej dobe prehlásil, že má tisíce záujemcov o členstvo.

## Volebné výsledky

## Referencie

## Iné projekty

## Zdroj

Kategória:Politické strany v Česku
Európska kvalifikácia na Majstrovstvá sveta v hádzanej mužov 2019

**Európska kvalifikácia na Majstrovstvá sveta v hádzanej mužov 2019** bola európska kontinentálna kvalifikácia v hádzanej mužov na Majstrovstvá sveta 2019, ktorú organizuje Európska hádzanárska federácia (EHF). Zúčastnilo sa jej 35 národných družstiev, ktoré súťažili o 8 postupových miest na záverečný turnaj v 6 skupinách kvalifikácie a následnom play-off. Prebiehala od 25. októbra 2017 do 14. júna 2018.

K víťazom 6 skupín sa pripojilo posledných 10 družstiev z Majstrovstiev Európy 2018 a vytvorili spolu 8 play-offových dvojíc.

## Priamy postup
Z Európy priamo postúpili obe družstvá organizátorských krajín a víťaz Majstrovstiev sveta 2017:
*  
*  
*  

## Nasadenie do výkonnostných košov
;Kvalifikácia (skupinová fáza)
V prvom koši boli nasadené družstvá, ktoré skončili v kvalifikácii na ME 2018 na 3. mieste, v 2. koši družstvá na 4. mieste a v 3., 4. a 5. koši družstvá, ktoré sa nedostali do 2. fázy kvalifikácie na ME 2018. Žrebovanie skupín sa uskutočnilo 18. júla 2017.

;Play-off
12 družstiev z Majstrovstiev Európy 2018 umiestnených na 4.16. mieste.

## Výsledky
### Kvalifikácia
#### Skupina 1

#### Skupina 2
*  Klaipeda

#### Skupina 3
*  Bolzano

#### Skupina 4
*  Póvoa de Varzim

#### Skupina 5

#### Skupina 6

----

### Play-off

## Referencie

## Externé odkazy
* Oficiálna stránka Európskej hádzanárskej federácie 

## Zdroje
* Kvalifikácia na stránke Európskej hádzanárskej federácie 
* Kvalifikácia na stránke the-sports.org 
* Kvalifikácia na stránke todor66.com 

Kategória:Hádzaná v 2017
Kategória:Hádzaná v 2018
Kategória:Majstrovstvá sveta v hádzanej mužov
Kvalifikácia v pozemnom hokeji na Stredoamerické a karibské hry 2018

**Kvalifikácia v pozemnom hokeji na Stredoamerické a karibské hry 2018** bol kvalifikačný turnaj v pozemnom hokeji na subkontinentálne multišportové podujatie Stredoamerických a karibských hier 2018, ktoré organizuje Panamerická federácia pozemného hokeja (PAHF). Konal sa v dňoch od 5.12. novembra 2017 v Kingstone, na Jamajke. Zúčastnilo sa ho 5 mužských a 6 ženských tímov, ktoré súťažili o 2 postupové miesta na záverečný turnaj. Zápasy sa odohrali na štadióne *Mona Hockey Field*. 

V mužskom turnaji vyhrala domáca , keď sa finálové stretnutie s  nedohralo a v ženskom turnaji zvíťazila  po finálovej výhre nad . Všetci štyria finalisti sa kvalifikovali na Stredoamerické a karibské hry 2018.

## Priamy postup
Na subkontinentálne hry postúpili priamo družstvo hostiteľskej krajiny a 5 najlepších družstiev na Stredoamerických a karibských hrách 2014:

;Muži
* 
* 
* 
* 
* 
* 

;Ženy
* 
* 
* 
* 
* 
* 

## Účastníci

;Muži

Pozn.: Číslo v zátvorke udáva umiestnenie vo svetovom rebríčku FIH k júlu 2017.

;Ženy

Pozn.: Číslo v zátvorke udáva umiestnenie vo svetovom rebríčku FIH k júlu 2017.

## Výsledky
### Muži
#### Základná skupina

#### Play-off
##### Stretnutie o 3. miesto

##### Finále

Pozn.: Zápas bol ukončený v 19. minúte za stavu  z bezpečnostných dôvodov v dôsledku zhoršených poveternostných podmienok a výpadku elektriny, ktorý postihol polovicu svetlometov. O prvom a druhom mieste rozhodlo tabuľkové poradie po základnej časti.
----

### Ženy
#### Základná skupina

#### Play-off
##### Stretnutie o 5. miesto

##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Externé odkazy
* Oficiálna stránka Panamerickej federácie pozemného hokeja / 
* Oficiálna stránka Jamajskej federácie pozemného hokeja 

## Zdroj
* Kvalifikačný turnaj mužov  a žien na stránke Panamerickej federácie pozemného hokeja  /

Kategória:Pozemný hokej v 2017
Kategória:Pozemný hokej na Stredoamerických a karibských hrách
Kategória:Športové podujatia na Jamajke
Majstrovstvá sveta v ľadovom hokeji 2017 – I. divízia

**[[Majstrovstvá sveta v ľadovom hokeji 2017]] – [[Majstrovstvá sveta v ľadovom hokeji – I. divízia|I. divízia]]** boli dva hokejové turnaje druhej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. V I. divízii hralo 12 mužstiev vo dvoch výkonnostných skupinách.

## I. A divízia
Turnaj I. A divízie sa hral v Kyjeve na Ukrajine od 22. do 28. apríla 2017.

### Účastníci

### Konečné poradie

|}

### Zápasy

## I. B divízia
Turnaj I. B divízie sa hral v Belfaste v Spojenom kráľovstve od 23. do 29. apríla 2017.

### Účastníci

### Konečné poradie

|}

### Zápasy

## Referencie

Kategória:Majstrovstvá sveta v ľadovom hokeji 2017
Kategória:Ľadový hokej v 2017
Kategória:Ľadový hokej na Ukrajine
Kategória:Ľadový hokej v Spojenom kráľovstve
Kategória:Športové podujatia na Ukrajine
Kategória:Športové podujatia v Spojenom kráľovstve
Kategória:Šport v Kyjeve
Kategória:Šport v Belfaste
Kategória:2017 na Ukrajine
Kategória:2017 v Spojenom kráľovstve
Ivan Bartoš

PhDr. **Ivan Bartoš, **Ph.D. (* 20. marca 1980, Jablonec nad Nisou) je český politik, bývalý minister pre miestny rozvoj a podpredseda Vlády ČR. Bol predsedom Českej pirátskej strany a od roku 2017 je poslancom Poslaneckej snemovne PČR. 

Predsedom Českej pirátskej strany bol od októbra 2009 do júna 2014, s prestávkou medzi júnom a septembrom 2013, a bol ním znova od apríla 2016 do roku 2024.

## Politické pôsobenie
V januári 2014 obhájil na Celoštátnom fóre Pirátov v Pardubiciach post predsedu Českej pirátskej strany, keď pre neho hlasovalo 89 zo 116 delegátov (77 %).

Vo voľbách do Európskeho parlamentu v roku 2014 kandidoval ako líder Pirátov. Piráti získali len 4,78 % hlasov a do EP sa nedostali. Bartoš však získal 12 644 preferenčných hlasov, čo bol v Česku 13. najvyšší počet. Dva týždne po voľbách oznámil rezignáciu na predsednícku funkciu v strane a zdôvodnil to jednak únavou po predvolebnej kampani, a jednak názorovým rozdelením strany.

Na zasadaní Celoštátneho fóra Českej pirátskej strany v Olomouci bol dňa 2. apríla 2016 znova zvolený za predsedu. Vo voľbách do Poslaneckej snemovne PČR v roku 2017 bol lídrom Pirátov v Stredočeskom kraji. Získal 13 361 preferenčných hlasov a bol zvolený za poslanca.

V poslednom volebnom období bol na jeseň 2021 úspešne opäť zvolený za poslanca, i keď jeho strana v koalícii so Starostami a nezávislými získala nepomerne menej poslaneckých miest, výrazným krúžkovaním starostov voličmi. Ivan Bartoš je minister pre miestny rozvoj ČR, ministerstva zodpovedného okrem iného za čerpanie eurofondov.

## Referencie

## Iné projekty

## Externé odkazy
* Ivan Bartoš na stránkach Pirátov 
* Blog na Aktualne.cz

## Zdroj

Kategória:Českí politici
Kategória:Českí aktivisti
Kategória:Absolventi Filozofickej fakulty Karlovej univerzity
Kategória:Osobnosti z Jablonca nad Nisou
Kategória:Poslanci Parlamentu Českej republiky (2017 – 2021)
Kategória:Ministri pre miestny rozvoj Českej republiky
Tomio Okamura

**Tomio Okamura** (, * 4. jún 1972, Tokio) je český podnikateľ a politik moravsko-japonského pôvodu. Od októbra 2013 je členom Poslaneckej snemovne. Od novembra 2025 je predsedom Poslaneckej snemovne. Predtým ako sa stal poslancom vykonával mandát senátora, ktorý vykonával ako nezávislý od októbra 2012 za obvod Zlín.

V roku 2012 sa uchádzal o kandidatúru na úrad prezidenta Českej republiky. Ministerstvo vnútra ČR však po overení podpisov na petičných hárkoch odmietlo registráciu jeho kandidatúry pre nedostatočný počet podpisov, chýbalo iba dvetisíc podpisov – ostatných platných necelých päťdesiattisíc podpisov sa Okamurovi a jeho prívržencom podarilo nazbierať v rekordnom čase – necelé tri týždne pred podaním žiadosti o registráciu.

Vo voľbách do Poslaneckej snemovne PČR v roku 2017 bol lídrom hnutia SPD v Stredočeskom kraji. Získal 12 689 preferenčných hlasov a mandát poslanca obhájil. V roku 2013 mu vyšla v nakladateľstve Fragment kniha Veľká japonská kuchárka. Napísal ju spolu s Mie Krejčíkovou Okamurovou.

## Referencie

## Iné projekty

## Zdroj

Kategória:Českí politici
Kategória:Českí podnikatelia
Kategória:Senátori Parlamentu Českej republiky
Kategória:Poslanci Parlamentu Českej republiky (2013 – 2017)
Kategória:Českí skauti
Kategória:Osobnosti z Tokia
Richard van Rijssen

**Richard van Rijssen** (* 11. máj 1953, Deventer, Holandsko) je holandský diplomat.

## Vzdelanie a kariéra
V roku 1979 absolvoval štúdium civilného práva a filozofie práva na Rijksuniversiteit Groningen, od toho istého roku pracuje pre Ministerstvo zahraničných vecí Holandského kráľovstva. V roku 1984 absolvoval École nationale d'administration v Paríži. Pracoval v stálej misii Holandského kráľovstva pri OSN v Ženeve, ako zástupca riaditeľa a riaditeľ pre obchodnú a investičnú politiku Ministerstva ekonomických záležitostí v Haagu. V rokoch 2006 až 2008 bol zástupcom vedúceho misie vo Washingtone. Potom bol projektovým manažérom v oblasti bezpečnosti na Ministerstve zahraničných vecí Holandského kráľovstva. V roku 2009 bol vymenovaný za veľvyslanca v Nórsku a na Islande.

### Veľvyslanec na Slovensku
Richard van Rijssen bol od septembra 2013 do júna 2017 veľvyslancom Holandského kráľovstva na Slovensku. Veľvyslancom bol počas slovenského predsedníctva Európskej únie, ktoré nasledovalo po holandskom. Pri príležitosti ukončenia misie ho minister Miroslav Lajčák v máji 2017 ocenil Zlatou plaketou Ministerstva zahraničných vecí a európskych záležitostí.

## Referencie

## Iné projekty

## Externé odkazy
* Holandský diplomat: Slovensko sa hodí do jadra EÚ (rozhovor pre Pravdu

Kategória:Holandskí diplomati
Kategória:Holandskí právnici
Kategória:Absolventi Rijksuniversiteit Groningen
Kategória:Absolventi École nationale d’administration
Kategória:Veľvyslanci Holandského kráľovstva na Slovensku
Kategória:Veľvyslanci Holandského kráľovstva na Islande
Kategória:Veľvyslanci Holandského kráľovstva v Nórsku
Union zdravotná poisťovňa

náhľad|Logo spoločnosti|389x389bod
**Union zdravotná poisťovňa, a. s.** bola založená 18. novembra 2005. Komerčná poisťovňa Union bola na Slovensku registrovaná v roku 1992.

Od roku 1997 je dcérskou spoločnosťou najväčšej holandskej poisťovacej skupiny Achmea.  Union je jedinou poisťovňou, ktorá pôsobí v oblasti zdravotného poistenia, životného a neživotného poistenia. Pôsobí nie len na slovenskom trhu, ale aj v Česku, Bulharsku, Holandsku, Rumunsku, Grécku, Írsku, Turecku a Rusku. Spolupracuje s množstvom cestovných kancelárií a agentúr po celom Slovensku. V roku 2014 zamestnávala viac ako 200 zamestnancov jej zisk činil 2,5 mil. EUR, zatiaľ čo v roku 2016 dosiahla poisťovňa zisk 1,9 mil. EUR.

## Produkty
Spoločnosť je poisťovateľom v oblasti cestovného poistenia, zdravotného poistenia, úrazového poistenia, poistenia vozidiel, majetku. zodpovednosti za škodu, životného poistenia a on-line poistenia. Union poskytuje asistenčné služby 24/7.

## Ocenenia
Union poisťovňa, a. s., patrí k popredným poisťovniam na Slovensku, ktorej produkty sú pravidelne oceňované v renomovaných súťažiach. Tu je stručný prehľad ocenení v súťaži Zlatá minca.

*Ocenenia 2015:*  Objav roka – Šikovné poistenie pre vodičov Onlia

Cestovné poistenie – 2. miesto: Individuálne komplexné cestovné poistenie s bezlimitným krytím liečebných nákladov

Úrazové poistenie – 3. miesto: Online úrazové poistenie Union Istota

*Ocenenia 2014:* Cestovné poistenie – 2. miesto: Krátkodobé cestovné poistenie

Úrazové poistenie – 3. miesto: Online úrazové poistenie Union Istota

## Referencie

## Externé odkazy
*Oficiálna stránka Union
*Zoznam lekárov so zmluvným vzťahom s poisťovňou (november 2020)

Kategória:Zdravotné poisťovne na Slovensku
Náprstník červený

**Náprstník červený** (lat. *Digitalis purpurea* L.) je mohutná, dvojročná, jedovatá bylina z rodu dvojklíčnolistových, a čeľade skorocelovitých.

## Charakteristika
Náprstník je mohutná, dvojročná, jedovatá 0,5 –  vysoká bylina. V prvom roku vyháňa mohutnú ružicu prízemných listov, z ktorej v druhom roku vyháňa priamu, sivoplsnatú stonku s veľkými až  dlhými, podlhovasto vajcovitými, končístými listami, ktoré sa pozvoľna zužujú do krátkej stopky. Kvety vyrastajú v hornej časti stonky z pazúch listeňov a tvoria jednostranný strapec. Úhľadne kvety majú päťzubý kalich a veľkú, až  dlhú, nachovú, zriedka bielu, náprsníkovo nafúknutú korunu so šikmým, nenápadne dvojpyskovitým okrajom. Koruna je vnútri brvitá a škvrnitá. Má štyri dvojmocné tyčinky. Plod je tobolka. Čas kvitnutia je od júna do augusta.

## Biotop a pestovanie
Patrí k západoeurópskej kvetene a u nás sa pestuje jednak ako ozdoba v záhradách, jednak v poľných kultúrach pre farmaceutický priemysel, a to v ľahkých piesočnatých pôdach neobsahujúcich vápno. Pestuje sa výsevom semien alebo priamo do zeme, alebo po predchádzajúcom predpestovaní priesad v parenisku.

## Zber a využite
Zbiera sa list (*Folium digitalis*). Na jeseň sa odrezávajú listy iba zdravých, jednoročných rastlín, listy dvojročných, kvitnúcich rastlín sa zbierajú v lete, hneď po odkvitnutí. Pestovanie, zber, sušenie a celá prax je pri tejto vzácnej rastline veľmi chúlostivá.

## Účinné látky a účinky
Listy obsahujú jedovaté glykozidy, najmä digitoxín a gitoxín. Ďalej sú prítomné saponíny, enzýmy, farbivá, slizy a iné. Hlavnou terapeutickou doménou náprstníkových glykozidov je srdce a krvný obeh. V rukách skúseného lekára sú nenahraditeľným liekom. Vo farmácii sa vyrábajú početné galenické a špeciálne prípravky.

## Výskyt
Rastie na slnečných lúkach, na kamenných svahoch a na okrajoch svetlých lesov. Obľubuje menej kyslú až kyslú kamenistú pôdu, s dostatkom humusu. Ľudia ho obľubujú v okrasných záhradách.

## Otrava
Pri prežúvaní listov dochádza k nevoľnosti, vracaniu a zápalu úst. Pri toxickej dávke dochádza k nevoľnosti, hnačkám, podráždeniu tráviaceho ústrojenstva, zle sa dýcha, môžu sa objaviť poruchy videnia, pulz je nerovnomerný. Asi po 2 hodinách pulz stúpa a klesá. Človek umiera na zástavu srdca. Otrava sa lieči podaním absorpčného uhlia a trieslovín (tanín, odvar z dubovej kôry, silný čierny čaj). Je potrebné okamžite vyhľadať lekársku pomoc. Už dva listy náprstníka môžu byť pre človeka smrteľne nebezpečné. Ale pre ich horkú chuť je náročné ich zjesť v takom množstve.

## Zaujímavosti
*V bývalom ZSSR ho od prvej svetovej vojny nahradil náprstník veľkokvetý (*Digitalis  grandiflora* Mill.). 
*V Česku sa vyskytuje aj ako pôvodný.

## Galéria

Digitalis purpurea (digitale pourpre).JPG|Prízemná ružica listov naprstníka
04913 Digitalis purpurea nevit.jpg|Náprstník
Digitalis purpurea 003.JPG|koruna
Digitalis purpurea 03 ies.jpg|Tobolka náprstníka


## Pozri aj
*Náprstník

## Iné projekty

## Zdroj
* 
* 

Kategória:Skorocelovité
Kategória:Jedovaté rastliny
Majstrovstvá Ázie v pozemnom hokeji žien 2017

**Majstrovstvá Ázie v pozemnom hokeji žien 2017** bol v poradí 9. turnaj majstrovstiev Ázie v pozemnom hokeji žien, ktoré organizuje Ázijská federácia pozemného hokeja (ASHF). Konal sa v dňoch od 28. októbra5. novembra 2017 v Kakamigahare, v prefektúre Gifu, v Japonsku, za účasti 8 tímov. Japonsko bolo organizátorom ázijského šampionátu žien druhýkrát, keď predtým hostilo toto podujatie v roku 1993, v Hirošime. Zápasy sa odohrali na štadióne Gifu ken gurīnsutajiamu (Gifu Prefectural Green Stadium, Gifu Hockey Stadium). Svoj druhý titul získala , ktorá vo finálovom stretnutí zvíťazila nad .

Tento turnaj slúžil zároveň ako kvalifikácia ázijských družstiev na Majstrovstvá sveta 2018 konaných v Anglicku. Kvalifikovalo sa na ne iba víťazné družstvo.

## Kvalifikácia
 
Pozn.: Číslo v zátvorke udáva umiestnenie vo svetovom rebríčku FIH k júlu 2017.

## Štadión

## Výsledky
### Základné skupiny
#### Skupina A

#### Skupina B

### Play-off
#### Štvrťfinále

#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Ázijskej federácie pozemného hokeja 
* Oficiálna stránka Japonskej asociácie pozemného hokeja  /
* 

## Zdroje
* Majstrovstvá Ázie 2017 na stránke Ázijskej federácie pozemného hokeja 
* Majstrovstvá Ázie 2017 na stránke the-sports.org 

Kategória:Pozemný hokej v 2017
Ženy
Pozemný hokej
Kategória:2017 v Japonsku
Medovka lekárska

**Medovka lekárska** (lat. *Melissa officinalis* L.) je bylina z čeľade hluchavkovité, ktorá pochádza z okolia východného pobrežia Stredozemného mora. Má využitie v medicíne a gastronómii.

## Charakteristika
Medovka lekárska vyháňa z trváceho podzemku vyše pol metra vysokú, rozkonárenú stonku, na ktorej sú stopkaté, protistojné, vajcovité, vrúbkovito pílkovité listy. Kvety vyrastajú z pazúch listov v riedkych papraslenoch a sú pyskovité: majú dvojpyskovitý kalich a svetlomodrú dvojpyskovitú korunu, ktorej horný pysk je vykrojený a dolný trojlaločnatý. Štyri tyčinky sú dvojmocné (dve dlhšie a dve kratšie). Plody sú štyri tvrdky. Kvitne v júli a v auguste.

## Biotop a pestovanie
Patrí ku kvetine južných teplých krajov.  Na Slovensku rastie iba v záhradnej alebo poľnej kultúre. Zo semien sa v parenisku pestujú priesady, ktoré sa na jar vysádzajú na hnojené a chránené miesto. Novú kultúru možno založiť aj vegetatívne rozdelením starých trsov. Medovka je citlivá na chlad.

## Zber a využite
Zbiera sa list (Folium melissae), niekedy aj so stopkou, a to v čase pred kvitnutím; ručne aj niekoľko krát do roka. Má príjemnú citrónovú vôňu. Suší sa (ako každá rastlina s obsahom silíc) rýchlo v tieni a v prievane alebo v sušiarni a to pri teplote do 35 stupňov.

## Využitie v kuchyni
Medovka sa v kuchyni využíva čerstvá, na dochutenie jedál a nápojov (napr. na rôzne dezerty, torty, limonády).

## Účinné látky a účinky
Droga obsahuje 0,2 % silice, ktorej hlavné zložky sú citronelal, geraniol, citral a linalol, ďalej obsahuje triesloviny a živicu.

## Iné projekty

## Zdroj
*  
*  
* 

Kategória:Liečivé rastliny
Kategória:Hluchavkovité
Kategória:Rastliny s bielymi kvetmi
Kategória:Koreniny
Bodvianska pahorkatina

**Bodvianska pahorkatina** je geomorfologický celok na juhu stredného a východného Slovenska. 

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Lučensko-košická zníženina]]* → ***Bodvianska pahorkatina***
***
 
Rozprestiera sa v juhovýchodnej časti stredného a v juhozápadnej časti východného Slovenska, rozdelená pásmom Slovenského krasu. Na území Slovenska potom susedí už len s Juhoslovenskou kotlinou na západnom okraji (podcelok Gemerská pahorkatina) a s Košickou kotlinou na severnom okraji vo východnej časti (podcelok Abovská pahorkatina). Celý južný okraj vymedzuje štátna hranica s Maďarskom.

## Geomorfologické členenie
Bodvianska pahorkatina sa v rámci geomorfologického členenia delí na 2 podcelky:

*Abovská pahorkatina – zaberá východnú časť, situovanú južne od riek Bodva a Ida
*Gemerská pahorkatina – zaberá západnú časť celku, východne od rieky Slaná

## Iné projekty

## Referencie


Kategória:Pahorkatiny na Slovensku
Kategória:Geomorfologické celky na Slovensku
Veľká Kolumbia

**Veľká Kolumbia**, úradný názov: **Kolumbijská republika** (), bol štát na severe juhoamerického kontinentu, ktorý existoval v rokoch 1819 až 1831. Prídavné meno „Veľká“ sa k názvu štátu pridáva, aby sa predišlo zámene so súčasnou Kolumbiou.

Veľká Kolumbia bola formálne ustanovená „Základný zákon Kolumbijskej republiky“ ( *Ley Fundamental de la República de Colombia*) počas kongresu v Angostura (1819). Prakticky ale štát začal existovať až po kongrese v Cúceta (1821), kde bola prijatá nová ústava. Takmer po celý čas existencie tohto štátu bol jeho prezidentom Simón Bolívar. Štát vznikal v pohnutom období vojen španielskych kolónii za nezávislosť.

Územie štátu sa viac-menej zhodovalo s územným rozsahom španielskych koloniálnych dŕžav miestokráľovstva Nová Granada, generálneho kapitanátu Venezuela a prezidencie Quito, čo dnes zodpovedá týmto územiam: Panama, Kolumbia, Venezuela, Ekvádor a západná časť Guyany (Guayana Esequiba), karibské pobrežie Nikaraguy (Pobrežie Moskytov), severovýchod Peru a menšie územie na juhu Kostariky a severe Brazílie.

Štát sa rozpadol na pomedzí konca 20. rokov a začiatku 30. rokov 19. storočia pre veľké politické rozdiely medzi federalistickými a centralistickými stranami, ale aj pre napätie medzi rôznymi národmi, ktoré spoluutvárali republiku.

## Administratívne rozdelenie
25. júna 1824 bol prijatý „Zákon o územnom rozdelení Kolumbijskej republiky“ ( *Ley de División Territorial de la República de Colombia*). Ten rozdelil štát na 3 dištrikty, ktoré sa ďalej delili na 12 departmentov.

## Iné projekty

## Externé odkazy
* 
* 

## Zdroj

Kategória:Zaniknuté štáty
Kategória:Dejiny Kolumbie
Kategória:Dejiny Venezuely
Kategória:Dejiny Ekvádora
Kategória:Dejiny Panamy
Kolumbijská republika

**Kolumbijská republika** môže byť:
*súčasný štát (názov "Kolumbijská republika" sa používa od roku 1886), pozri Kolumbia
*historický štát v rokoch 1819 - 1831, synonymum: Veľká Kolumbia, pozri Veľká Kolumbia
Majstrovstvá Afriky vo volejbale žien 2017

**Majstrovstvá Afriky vo volejbale žien 2017** bol v poradí 18. turnaj majstrovstiev Afriky vo volejbale žien, ktoré organizuje Africká volejbalová konfederácia (CAVB). Konal sa v dňoch od 7.14. októbra 2017 v Yaoundé, v Kamerune, za účasti 9 tímov. Pôvodne sa prihlásilo 13 tímov, ale družstvá Čadu, Ghany, Kapverd a Zambie sa z turnaja odhlásili. Kamerun bol prvou stredoafrickou krajinou, ktorá hostila africký šampionát žien. Zápasy sa hrali v aréne Palais polyvalent des sports de Yaoundé. Titul získal domáci , ktorý vo finálovom zápase zvíťazil nad obhajcom prvenstva z . 

Majstrovstvá zároveň slúžili ako kvalifikácia afrických družstiev na Majstrovstvá sveta 2018 v Japonsku. Kvalifikovali sa na ne 2 najlepšie družstvá.

## Kvalifikácia

Pozn.: V zátvorke je uvedené aktuálne postavenie v medzinárodnom rebríčku FIVB k augustu 2017.

## Aréna

## Výsledky
### Základné skupiny
#### Skupina A
} ||  ||  ||  || || ***' || 3 000 || 
|- bgcolor=#D2D2D2
| 10. október || align=right| ***' 
| ***' || align=left|   
|  ||  ||  ||  || || ***' || 300 || 
|- bgcolor=#e6e6e6 
| 11. október || align=right| ***' 
| ***' || align=left|   
|  ||  ||  ||  ||  || ***' || 300 || 
|- bgcolor=#D2D2D2
| 11. október || align=right|  
| ***' || align=left| ***'  
|  ||  ||  ||  || || ***' || 5 000 ||  
|}

#### Skupina B


### Play-off

## Konečné poradie

## Referencie

## Externé odkazy
* Oficiálna stránka Africkej volejbalovej konfederáce 
* oficiálna stránka Kamerunskej volejbalovej federácie 

## Zdroje
* Majstrovstvá Afriky 2017 na stránke Africkej volejbalovej konfederáce  
* Majstrovstvá Afriky 2017 na stránke todor66.com 
* Majstrovstvá Afriky 2017 na stránke the-sports.org  

Kategória:Volejbal v 2017
Ženy
Volejbal
Ministri (seriál)

***Ministri*** je slovenský komediálny televízny seriál TV JOJ, ktorý vychádza z prostredia „fiktívnej slovenskej politickej scény“. Seriál mal premiéru 4. septembra 2018.

## Obsadenie
### Hlavné postavy
* Tomáš Maštalír – Milan; premiér SR
* Milo Kráľ– Ondrej; hovorca a pravá ruka premiéra SR
* Helena Krajčiová – Monika; ministerka spravodlivosti SR
* Jana Oľhová – Margita „Gitka“; ministerka práce, sociálnych vecí a rodiny SR a krstná mama premiéra
* Lukáš Latinák – Alexander; minister školstva SR
*Jozef Vajda – Krpec; minister zdravotníctva SR
* Marián Miezga – Tuzex; minister vnútra SR
* Richard Stanke – Richard „Rišo“; minister obrany SR
* Michal Režný – Daniel Faser; minister životného prostredia SR

### Vedľajšie postavy
* Iveta Pagáčová – Luptáková; novinárka
* Emil Horváth – biskup
* Natália Germániová – štátna radkyňa
* Jevgenij Libezňuk – prezident SR
* Alexander Bárta
* Daniel Fischer

## Série

## Časti
### 1. séria (2018)

### 2. séria (2019)

## Referencie

## Externé odkazy

* 
* 
* 
* 

Kategória:Slovenské televízne seriály
Kategória:Slovenské televízne komediálne seriály
Kategória:Slovenské sitkomy
Kategória:Televízne seriály TV JOJ
Kategória:Sitkomy TV JOJ
Kategória:Televízne seriály z roku 2018
Karol Jozef Hadik

[náhľad|Grófsky erb udelený jeho otcovi [Andrej Hadik|Andrejovi Hadikovi v roku 1763]]
Gróf **Karol Jozef Hadik** z Futogu (po nemecky: *Karl Joseph Hadik von Futak*; * 28. október 1756 Levoča, Uhorsko – † 24. júla 1800 Alessandria, Subalpínska republika) bol rakúsky vojvodca slovenského pôvodu.

## Život
Bol druhorodeným synom poľného maršala slovenského pôvodu Andreja Hadika. Do cisárskej armády vstúpil ako 17 ročný. Najprv slúžil u husárov a bojoval proti Turkom aj Francúzom. V roku 1796 získal hodnosť poľného podmaršala  (Feldmarschall-Lieutenant) a stal sa držiteľom *[[Vojenský rád Márie Terézie|Vojenského rádu Márie Terézie]]*. V roku 1799 v bitke pri Novi velil pravokrídlovej kolóne. V roku 1800 najprv velil obrane mosta cez Chiusella a potom bol 14. júna 1800 v bitke pri Marengu zranený a následkom tohto zranenia 24. júna v nedožitých 44 rokoch v susednej Alessandrii podľahol.

## Referencie


## Literatúra
* KOVAŘÍK, Jiří: *Bitva u Marenga aneb Waterloo naruby*. Akcent (2006). ISBN 80-7268-386-1

## Zdroj
* 

Kategória:Narodenia v 1756
Kategória:Narodenia 28. októbra
Kategória:Rakúski generáli
Kategória:Úmrtia v 1800
Kategória:Úmrtia 24. júla
Kategória:Osobnosti z Levoče
Kategória:Slovenskí šľachtici
Kategória:Uhorskí šľachtici
Kategória:Slovenské vojenské osobnosti
Kategória:Cisárski komorníci
Kategória:Nositelia Vojenského radu Márie Terézie
Ministri

**Ministri** môže byť:
*množné číslo slova minister
*televízny seriál, pozri Ministri (seriál)
Emanuel Andráši

Gróf **Emanuel Andráši** zo Sâncrăieni a Krásnej Hôrky (staršie: *Emanuel Andrássy*, latinsko-maďarské prídomky: *de Csíkszentkirály et Krasznahorka*; * 3. marec 1821, Košice† 23. apríl 1891, Gorica) bol uhorský maliar, karikaturista, zberateľ, cestovateľ a politik. Bol členom *[[Uhorská akadémia vied|Uhorskej akadémie vied]]*. Pôsobil ako poslanec Uhorského snemu (18471848 a 18811891).

## Život
Podieľal sa na Uhorskej revolúcii z roku 1848. Po porážke žil v emigrácii, v tom čase cestoval po Ázii (najmä Čína a India). Po návrate mal veľké zásluhy na regulácii rieky Tisa. Bol hlavným županom Turnianskej (1849), Gemersko-malohontskej (18681872) a Zemplínskej župy (1860 a 1873). Inicioval prestavbu Betliarskeho kaštieľa do podoby, v ktorej ho poznáme dnes.

## Aktivity
Bol veľkým podporovateľom baníctva, vďaka čomu si vyslúžil prezývku *Železný gróf*. Za jeho éry dochádzalo k masívnej modernizácií ťažobných techník, budovali sa nové zariadenia a modernizovali procesy. Z Gemera spravil jednu z hospodársky najvýznamnejších žúp Uhorska. V roku 1867 dal postaviť hutu v Nižnej Slanej, ktorú pomenoval po svojej matke*Huta Etelka*). Ďalšiu hutu dal postaviť v roku 1870 vo Vlachove, a pomenoval ju po svojom otcoviHuta Karol.

## Rodina
Jeho otcom bol gróf Karol Andráši (17921845) a matkou grófka Etela Sapáriová z Murskej Soboty (; 17981876). Jeho mladším bratom bol Július Andrášiuhorský premiér a minister zahraničných vecí Rakúsko-Uhorska a Aladár Andráši. Jeho manželkou bola grófka Gabriela Pálfiová (18331914).

## Dielo
* *Az Utazás Kelet Indiákon: Ceylon, Java, Khina, Bengal* (1853)
* *Hazai vadászatok és sport* (editor, 1857)

## Galéria

Andrássy coat 1766.jpg|Rodový erb
Andrássy Manó karikatúra - Széchenyi pályafutása.jpg|Karikatúra Emanuela Andrášiho
Andrássy Manó 1891-18.JPG|Emanuel Andráši v roku 1891


## Referencie

## Externé odkazy
* Művészeti Kislexikon, Akadémiai Kiadó, 1973 
* "Életrajza az 1887-1892-es országgyűlés almanachjában" (in Hungarian). ogyk.hu. Retrieved 2011-04-23. 
* Beatrix Basics. "Egy gyűjtemény titkai – a betléri Andrássy kastély képei" (in Hungarian). Vörös Postakocsi. Retrieved 2011-04-23.
* Záznam o narodení a krste v matrike záznam číslo 14, pokrstený ako Emanuel Petrus Josephus Andrássy 2011-04-23

## Zdroj
* 
* Kempelen, Béla; *Magyar nemes családok* (I-XI. kötet, Bp., 1911 – 1932)
* Nagy, Iván; *Magyarország családai czímerekkel és nemzékrendi táblákkal*. I-XII. Pest 1857 – 1868

Kategória:Uhorskí maliari
Kategória:Uhorskí politici
Kategória:Uhorskí šľachtici
Kategória:Karikaturisti
Kategória:Poslanci uhorského snemu
Kategória:Osobnosti z Košíc
Kategória:Slovenskí šľachtici
Kategória:Andrášiovci
Kategória:Uhorskí cestovatelia
Etela Sapáriová

náhľad|Rodový erb
Grófka **Etela Sapáriová** (staršie: *Etela Szapáryová*; ; latinsko-maďarské prídomky: *de Szapár, Muraszombat et Széchy-Sziget*; * 26. september 1798, Šopron† 10. november 1876, Viničky) bola uhorská šľachtičná, členka starého šľachtického rodu Sapáriovcov. Bola druhorodená dcéra grófa Petra Sapáriho a grófky Júlie Čákiovej.

## Rodina
Vydala sa za grófa Karola Andrášiho v Betliari v roku 1809. Mali štyri deti:
* Kornélia (18201836)
* Emanuel (18211891): manželkou bola grófka Gabriela Pálfiová (18331914)
* Július (18231890): premiér Uhorska, minister zahraničných vecí Rakúsko-Uhorska, jeho manželkou bola grófka Katarína Kendefiová
* Aladár (18271903): jeho manželka bola Barónka Leontina Wenckheim de Wenckheim (18411921)

Etela Sapáriová sa zdržiavala na zámku Letenye, postavenom jej otcom Petrom Sapárim. Kaštieľ sa stal majetkom Andrášiovcov ako súčasť jej vena. Dnes funguje ako komunitné centrum.

Je pochovaná v Andrášiovskom mauzóleu v Trebišove. Jej sarkofág je uložený v krypte.

## Referencie

## Iné projekty

## Externé odkazy
* Alexandra Schmal (ed.): *Levelek az Andrássy-házból (1864–1869)*. General Press Kiadó, Budapest, 2007.
* Marek, Miroslav. "Szapáry family tree". Genealogy.EU.
* Záznam o narodení a krste v matrike indexovaný záznam, pokrstená ako Marianna Adelhaid Szapary

## Zdroj
* 

Kategória:Uhorskí šľachtici
Kategória:Slovenskí šľachtici
Kategória:Osobnosti zo Šopronu